

TIDSSKRIFT FOR FUGLEVENNER 




— 

INDHOLD 




Keichenows Væver.145 

Bourks Parakit, opdr.148 

Brunrygget Guldspurv.149 

Bedømmelsesformer.151 

t Jacob Riber.. .. 154 

Til medlemmerne!.155 

En opfordring! .. .. .. .. .. 156 

Hvad er der i vejen?.156 

Spørgekassen.157 

F. F. F.. .. .. 159 

Silkeborg.160 

Kolding.160 

Varde.161 

Samarbejdet.161 

Medlemmers køb og salg .. .. 163 


V 


J 




MAJ 1977 


52; Argang 




















Vesterbrogade 122 . København V. 
Telefon 210633 

Har altid et stort udvalg af fin kvalitet 
til fornuftige priser — Køb, salg, bytte 


AviRmna 

fuglehandel 

Stort udvalg i 

FUGLE, FRØ og REKVISITTER. 

Egen import derfor billigste priser. 

Vi er altid leveringsdygtige i 
MELORME 

pris pr. 100 g kr. 10,- — 500 g kr. 45,-. 

Vi har igen CALIFORNISKE TOPVAGTLER på lager. 

Nye sendinger hjemkommer hver måned. 

PURPUR NEKTARFUGL 
ALM. SOLFUGL 
BLAVINGET SOLFUGL 

Vi sender overalt i Danmark. 
AVIFAUNA FUGLEHANDEl - TønderveJ 30 - 6340 Kruså 
TIf. (04) 67 21 18 





... spørg efter 



bedste foder til fugle! 

Fremstillet under de strengeste 
krav om kvalitet og hygiejne. 





PET INDUSTRIES A/S 
P.O. Box 640, 6700 Esbjerg 


EngroS'forhandling for Skandinavien 

EXOTICTRADE 

Strøm & Larsen 
Holger Danskesvej 32-34 
2000 København F 














Curt af Enehjelm 
ZEBRAFINKER, MÅGEFINKER 
OG RISFUGLE. 4. udgave 
Ilo s. ill. Kr. 39,85 
ISBN 87 11 03765-2 


Curt af Enehjelm 

KANARIEFUGLEBOG FOR BEGYNDERE 

68 s. ill. Kr. 22,75. ISBN 87 11 03658-3 

Curt af Enehjelm 
KANARIEFUGLEBOGEN 

176 S. ill. Kr. 54,65. ISBN 87 11 03661-3 

Curt af Enehjelm 
UNDULATBOG FOR BEGYNDERE 

52 s. ill. Kr. 14,lo. ISBN 87 11 o373o-2 

Curt af Enehjelm 
DEN STORE UNDULATBOG 

144 s. ill. Kr. 43,45. ISBN 87 11 ool85-2 

Curt af Enehjelm 

TROPEFUGLEBOG FOR BEGYNDERE 

136 s. ill. Kr. 27,5o. ISBN 87 11 o3573-o 

Curt af Enehjelm 
PAPEGØJEBOGEN 

12o s. ill. Kr. 4o,75. ISBN 87 11 o3711-3 

Curt af Enehjelm 
PRAGTFINKEBOGEN 

184 s. ill. Kr. 45, 6 o. ISBN 87 11 0 I 686-8 

Curt af Enehjelm 
PRYDFASANER 

80 s. ill. Kr. 45 , 60 . ISBN 87 11 o3586-2 

J. Dalborg-Johansen 
STUEFUGLENES SYGDOMME 

64 s. ill. Kr. 17,5o. ISBN 87 11 o363o-3 


Clausen b09er -liåwidbøger De har brug for 








STUEFUGLENE 


52. Argang 


MAJ 1977 


NR. 8 


Reichanows Væver 

Ploceus baglafecht reichenowi (Fischer) 

Er sådan set en gammel kendt fugl. 1884 beskrev R. A. Fischer den før¬ 
ste gang i Journal fur Ornitologie pag. 180 og følgende under navnet 
Sycobrotus reichenowi på grundlag af et eksemplar, som var nedlagt i 
Store Arusha i det nordligste Tanganyika. 

Men 1913 blev der samlet nogle skind i den sydlige abessinske provins 
Aletta eller Sidamo, og de blev beskrevet af Mearns i Smiths Misc. Coll, 
61 (14) pag. 1, og han kaldte den Orthyphantes fricki. 

Artsnavnet er også fastholdt i den næste beskrivelse hos Granvik 1922 i 
Ornitologisk Monatsb. 30, pag. 40, for eksemplarer fra Mt. Elgon, han 
angiver navnet Othyphantes reichenowi nigrotemporalis. 

Endelig har så Peters Check-list 1962 optaget den, vol. 15 pag. 35, som 
det navn, der står over denne artikel, nemlig Ploceus baglafecht reiche¬ 
nowi. Og som forekomststeder er nævnt Kenyas højland til Marsabet - 
gennem det sydlige Ethiopien til Kilimanjaro til Usambara i Tanganyika. 
Type: Noget hen efter Textorvæveren i rejsning, men med længere hale 
og et noget længere og mere spidst næb. 

Farve: <J Oversiden, d. v. s. fra issen, nakke, baghals, overryg, skuldre, 
underryg, overhaledækfjer, fløjelssorte med en anelse blålig glans. På ho¬ 
vedsiderne er lundt omkring øjet og dækkende hele øreområdet ligeledes 
en ren sort plet, der næsten når tilbage til det sorte på baghalsen, plet¬ 
tens form er nærmest som en elipse, der udgår tæt fra næbroden. Hånd- 
og armsvingfjer er kantede med grågult, og disse fjer, især håndsvingfje¬ 
rene, er kun sodfarvede. Pande, isse, strube, hage, forhals, halssider og 
kroområde, flanker, bryst, bug, gump og underhale gyldengule. Næb næ¬ 
sten sort; løb og tæer skiferfarvede. Iris er mørk, næsten sort, med en 
lysere gul ring. 

Udenfor yngletiden svinder de sorte tegninger i hovedet og de øvrige ud¬ 
viskes, men nogen egentlig hviledragt er det svært at konstatere, enkelte 
berettere går endda så vidt, at de ser helt bort fra en sådan synlig æn¬ 
dring i fjerdragten. 

$ afviger fra 6 ved at mangle de sorte pletter på hovedsiderne, hvis 
man da ikke skal gå den anden vej og konstatere, at den også har kind¬ 
pletterne, og at de foroven er smeltet sammen med hele hunfuglens kalot 
- den mangler således også den pragtfulde safranfarvede pande og isse, 
som hannen viser, når den er bedst (farven og glansen er som kronblade¬ 
ne på en smørblomst), den er virkelig pragtfuld. 9 9 næb er som regel 
hornfarvede. 

Vingemål: S S 78-86 mm, 9 9 72-80 mm. 

Føde: Græsfrø af mange slags, insekter, larver og bær samt frugter, den 
er således ikke nogen kostforagter og har en god appetit, den er hurtigt 
ved foderskålen. 



Rede flettet af grønne bladstrimler eller strå omkring frøstande, tynde 
kviste mellem grene, som selve reden er bundet til med palmebladsstrim¬ 
ler, og her er de rene mestre i med næbbet at gribe om en flig af bladet 
ved basis og med et flot slag med hovedet, rive det løst og så flyve med 
hele båndet efter sig, efterhånden som det rives løst. 

Det er indlysende, at reden langtfra er så fiks og pæn som f. eks. de in¬ 
diske væveres - også dun og fjer er bestanddele ved opbygningen, og in¬ 
gen af disse virker forskønnende. 

Der er sjældent mere end een ynglerede i hvert træ - men flere hanreder 
eller ufærdige reder, og det ser derfor mere talrigt ud end virkeligheden 
afslører. 

Den er ikke nogen almindeligt forekommende væverart, selv om den nu 
og da kan ses i små flokke, når de søger til vandingsstederne, ved flod 
eller søbred - men det er da også nær vandløb den bygger - noget iøvrigt 
en masse væverarter gør. Sagen er den ganske simple, at i den tørre tid 
bliver strå så skøre, at de knækker - og så lægger <5 $ stråene i vandet 
før de forsøger at knytte med dem (iøvrigt noget man let kan iagttage 
hos de fugle, vi holder under beskyttede forhold). 

Æg: Antal 2-3, dog vistnok som regel kun to - de er lyse blågrønne, plet¬ 
tet og tegnet med mørk rødbrunt eller violetbrunt, og det opgives, at de 
holder et mål på 22x16 mm. 

Nu er det sådan med væverfugle, at de kan deles i 3 kategorier. I) de 
almindelige, som vi har ret godt kendskab til og som vi ser næsten over¬ 
alt. III) de sjældne fugle, som vi i vore besætninger aldrig møder eller 
ser - dem har vi kun fornøjelse af som materiale vi kan sysle med ved 
skrivebordet eller i samlinger på vore museer. Og endelig II), den mellem¬ 
ste samling fugle, som man nok ser en enkelt gang eller som vi måske 
med års mellemrum kan få tilbudt, og den ovenfor omtalte væverart hø¬ 
rer til denne mellemgruppe. 

Kun 2 gange har jeg fået den tilbudt. Første gang havde jeg faktisk ikke 
råd til at købe de to fugle, som iøvrigt var meget fine. 

Anden gang var der 4 fugle, som skulle gå .samlet, dei var såvidt jeg 
kunne se 3 <} og 1 $, og det var langtfra man kunne kalde dem fine, 
de var smudsige, pillede og udtærede, og kun en $ overlevede, men den 
blev også, hvad mange besøgende de år må kunne bekræfte, som et glans¬ 
billede. 

Naturligvis kunne jeg så ikke vente at få yngel - det var det år tidligere 
lykkedes for en af Englands meget store fuglevenner Alfred Ezra i 1936. 
Ezra skriver blandt andet om denne dejlige væver, som lever mellem 
bjergene i Kenya og Kilimanjaro, hvor de yngler i oktober og igen i maj, 
imidlertid fandt Jackson unger i Nandi i juli måned, og han giver også 
et billede af reden, ca. 10 fod over jorden, bygget i et lille træ, den inde¬ 
holdt 3 æg, hvide eller lyseblå med brune pletter. Der var flere reder, 
men ikke tale om koloni. 

Efter en god farvebeskrivelse fortsætter han om det interessante opdræt 
med følgende: 

Min ven Mr. Guy Falkner gav mig en flok vævere, han havde samlet 
foregående år i Kenya, de fleste af dem var i en miserabel forfatning, 
og det gjorde en bestemmelse umulig, faktisk anede jeg slet ikke hvilke 
arter fugle, jeg havde. 

De blev alle anbragt i en stor voliere sidst i april, de var ude af pragt, 
men i maj måned anlagde de yngledragt og begyndte sa at bygge rede. 
De bestemte sig for en plads som Sølvøret Solfugl havde bygget til at 
sove i, men her anbragte væverne deres rede, lukket og med indgangshul 

1 den øverste ende. Reden var vævet med græs og fjer. 

Jeg undersøgte reden 16. juni, den indeholdt da 3 æg, af farve nærmest 
lyseblå, men forsynet med rødbrune pletter. 

2 unger kom ud af æggene 25. juni, det 3. æg var ubefrugtet. 4 dage se¬ 
nere døde den ene unge - men den sidste forlod reden 12. juli, den var 
da på størrelse med sine forældre. 

Ungens farve var brungrøn pa oversiden, medens undersiden nærmest var 
gul. 

De gamle fugle havde fået et meget varieret foder, insekter, frugt, blan¬ 
det frø; det er imidlertid ikke ganske sikkert, hvad der har været hoved- 

foderet i opmadningen og hvor længe denne har stået på, et ved man 
dog, at melorme var en delikatesse. Den 6. august var ungen helt selv¬ 
stændig og uafhængig af forældrene - som er i færd med i næste kuld at 
bringe een eller to unger mere til verden. 

Denne væverart har aldrig før været opdrættet i fangenskab - så vidt sep¬ 
tember 1936. 

Der har senere været forsøgt opdræt med utallige nærstående væverarter, 
men uden noget resultat, så meget mere må man jo beundre dette 40- 
årige resultat med en flok forkomne fugle - og det har nok også i sin tid 
været medvirkende, da jeg fik tilbudt de 4 misrøgtede fugle. 

Jeg har nok også drømt om at rette dem op og så se en lille stumprum¬ 
pet fyr ubehjælpsomt forsøge at kravle omkring i den lille Cypres - men 
det lykkedes altså heller ikke. Albrecht-Møller. 


Opdrett av Bourksparakitt 

Neophema bourkii 

Etter at jeg i flere år har hatt Bourksparakitter uten å få unger, skulle 
det lykkes iår. Paret fikk en av mine volierer i mitt nye fuglehus. Stør¬ 
relsen inne og ute står i oppdrettet av Rødbrystet Gressparakitt. Omkring 
påske 76 ble de satt inn, samtidig som det ble åpnet ut til utevoliere. En 
kasse med målene 20 cm bred, 20 cm lang og 40 cm høy, med inngangs- 
hullet ca. 10 cm fra toppen av kassen, ble hengt opp inne omkring 60 cm 
under taket. 

Etter en 14 dager begynte hunnen å undersøke kassen, og ble nu matet 
av hannen i kasseåpningen. Ca. 14 dager senere var der lagt 5 egg. Etter 
at jeg hadde kikket i kassen, gikk det over en time før hunnen turde å gå 
i kassen igjen. 

Etter ca. 14 dager, kunne jeg høre at det var unger i kassen. Da jeg ikke 
ville forstyrre unødig, så jeg ikke i kassen før 14 dager senere. Det viste 
seg da at begge ungerne, det ble 2 stykker, var døde og at hunnen var 
begynt å legge nye egg. Den var veldig urolig i denne tiden. De døde un¬ 
gene og alle eggene ble nu fjernet, kassen tatt ned og grundig rengjort. 
Deretter ble den hengt opp igjen på samme plass. 

En uke senere gikk hunne i kassen igjen, og hannen matet henne i åp- 
ningen som tidligere. Denne gang foretok jeg ingen kontroll, da jeg var 
redd dette kunne ødelegge rugningen. 

Den 10. august hørte jeg igjen tiggelyder fra kassen. Den 18. august kik¬ 
ket jeg i kassen og kunne da ringmerke 2 unger der. En av ungerne had¬ 
de et skjevt ben, men dette hindret ikke ungen i å stå oppreist. 

Den 29. august ble begge ungene sett av kontrollør Kjell Karlsen. Ungene 
er senere sett av flere medlemmer i klubben. Karlsen kontrollerte dem 
siste gang 16. oktober. Begge ungene lever i beste vel gående. Sammen 
med Bourksparakittene gikk et par sommerfuglfinker, 1 par kanarier, 2 
par sølvnebb, 1 par måkefinker, 1 par stor cubafinker og noen få enslige 

astriler. De fikk alle tilgjengelige tørre hirsesorter, samt hvitt og broget 
solsikke. Dessuten alle løvetannhodene som det var mulig å hente, pluss 
hardkokt egg blandet med sukkerkavring. 

Tilslutt vil jeg komme med en advarsel: Unngå å forstyrre fuglene under 
rugningen, og under den første tid ungene er små, da det ellers kan hen¬ 
de at foreldrene forlater både egg og unger. 

Oppdretter: Odd Bjordal. 

Kontrollert av: Kjell Karlsen, 

Den Brunryggede Guldspurv 

Auripasser luteus (Lichtenstein) 

Tysk: Braunriicken Goldsperling. Engelsk: Sudan Golden Sparrow. 

Det er slet ikke sikkert, at billige fugle altid er kedelige, heller ikke, at 
dyre fugle er morsomme, det er ganske andre kriterier, der drager den 
skillelinie. 

Hyppig forekomst - vanskelig indfangningsprocedure - uheldig transport 
og stor dødelighed (tropesygdomme). 



En af de fugle, som i høj grad er morsom og samtidig at erhverve til en 
overkommelig pris og dertil kommer så yderligere, at der som regel er 
udsigt til opdræt, den eneste lidt kedelige sag er, at der ofte sælges en 
gammel og en ung han for et par, ja oven i købet et rigtigt par. 

Lad os lige se, hvad vi skal passe på: 

S volder sjældent vanskeligheder. Hoved, hals og undersiden af kroppen 
svovlgule eller smørgule; overryggen rødbrun; overhaledækfjer gråbrune 
med gulligt skær; underhaledækfjer sortbrune med lyse kanter; små vinge- 
dækfjer gulliggrå, øvrige sorte, de store rødbrune med gullighvide kanter; 
hale sortbrun; armsvingfjer brunlige; håndsvingfjer mørke og med hvid¬ 
lige kanter. Iris mørkebrun. Næb mørkt til sort. Ben kødfarvede. 

Længde 120-130; vinge 63-65; hale 52-55 mm. 

Men så kommer $, og her kniber det. Overside isabelbrun og underside 
hvid til flødefarvet; kropsider isabel; hale mørkebrun med lyse kanter. 
Men pas endelig på, hvis der er væsentligt gult i hoved eller pa under¬ 
siden, bliver det sikkert en å. 

Fuglen kommer fra Nordøst- og Mellemafrika. 



Bygger en meget omfangsrig, noget løs rede af alle mulige for hånden 
værende materialer, foret med fine hår, dun og små fjer og der lægges 
pr. kuld 3-4 æg, hvide med en grønlig tone, gråbrunt plettede i den butte 
ende (19x15 mm). Der ruges 9-10 dage, 9-14 dage gamle forlader ungerne 
reden og parret går i gang igen, hvis man ikke til slut river reden ned, 
så bliver de ved. 3-4 kuld er almindeligt, og dei er gerne 3-4 unger i hvert 
kuld. 

En ting må imidlertid ikke forties, det er jo en spurv, og derfor er den 
meget urolig og forstyrrende for andre fugle, den er ikke egentlig ond, 
selv om den er lidt selvhævdende - dens sang er en ubetydelig pippen - 
men er den i orden, og det er de som regel, er det både en smuk og mor¬ 
som, meget vital fugl, især er dens parringsleg charmerende. 

A Ibrecht’M øller. 

De forskellige bedømmelsesformer 

Nu har jeg så mange gange prøvet at gøre rede for de 3 bedømmelses- 
og præmieringsformer, som vi gennem en masse år har praktiseret 

1) Hjemmebedømmelse, 

2) Opdrætsordningen, 

3) Udstillinger, 

og af disse tre skarpt adskilte områder er eller bør de enkelte bedømmel¬ 
ser finde sted. 

1) Hjemmebedømmelse. 

Hjemmebedømmelsen har til formål at vurdere de forhold fuglene går 
under i hverdagen, det er således også tanken at hjælpe og vejlede til 
endnu bedre forhold for fuglene, der skal lægges vægt på fuglenes kondi¬ 
tion, fugleholdets sammensætning, medens artsbestemmelse ikke hører 
hjemme ved denne bedømmelse. 

Mange deltagere af denne form for bedømmelse er i dag bedømmelses¬ 
holdet stor tak skyldig, fordi de netop ved holdets besøg fik en eller flere 
»fiduser«, hvis det nu er rigtigt at kalde relevant vejledning og værdifulde 
oplysninger eller forbedringer for »fiduser«, det kan dreje sig om bedre 
lukketøj i volieren, farligt redemateriale, for få og forkert anbragte rede¬ 
kasser, uheldigt anbragte foderbeholdere og mange andre af de små 
spørgsmål, som vi både kan og skal give videre til de andre fuglevenner. 
Een ting skal man afgjort ikke drøfte hos nogen fugleven ved et sådant 
besøg - omtalen eller diskussionen om det, som er til bedømmelse - alle 
lister og papirer forbliver i vognen, og der kan man så på et passende 
sted på vejen til næste fugleven, konferere hvilke points, man mener bør 
anvendes, og således, at enighed opnås, og hvis det er umuligt, må po¬ 
intstallene fra de 2 eller 3 dommere lægges sammen og deles med dom¬ 
mernes antal - det er en udvej, men næppe den bedste. 

Men ak! Eet er at sige hvordan man skal, et andet er altid at huske og 
gøre det - og det kan smerte. Æsop har en fabel, der i al sin korthed 
lyder: 

En bueskytte tog sigte på en Ørn og ramte den i hjertet. Da Ørnen nu i 
dødskampen drejede sit hoved, så den, at pilen var bevinget af dens egne 
fjer. »Hvor meget smerteligere«, sagde den, »er ikke de sår, som tilføjes 
os ved våben, som vi selv har ydet«. 

Jeg har jo ofte advaret mod bedømmelser og drøftelser på åstedet - al¬ 
ligevel var der et yngre hold, som for nogle år siden gik gennem isen - 
og så mig selv. 1968-69 besøgte jeg Egon Henriksen i Helsingør, som 
sammen med sin meget interesserede søn havde opbygget et meget fint 
fuglehold med store forhold og mange dejlige opdræt, især kan jeg huske, 
at medens vi stod og så på de mange fine gemmesteder for fuglene i voli¬ 
erens bagside, dukkede pludselig en lille kylling frem og derefter kom fø¬ 
reren, en Løbehøne han frem og gennede kyllingen tilbage i sikkerheden. 
Da begik jeg min store fejltagelse, jeg udbrød spontant: »Jamen det er jo 


152 


en Hottentot Løbehøne«. Jeg synes endnu at kunne se de karakteristiske 
flanketegninger. 

Det gamle ord: »Får du en tanke - tænk dig om to gange - og ti så!« 
Det havde jeg nok hørt, men også glemt. 

1969 blev den i Helsingør, under katalog nr. 111, udstillet af H. Henrik¬ 
sen jun., bedømt af A. Ryder Tønnesen og Mogens Stig Andersen, rettet 
ned til formodentlig den Lille Indiske Løbehøne, Turnix sylvatica dusse- 
mir, der indtil videre betragtes som dansk 1. opdræt. Den blev tilkendt 
HF ærespræmie og Junior-vandrepokalen for tropefugle. 

1970 udstilledes de atter i Helsingør under betegnelsen »Hottentot Løbe¬ 
høne«. Der var imidlertid godt lys og en lille passende voliere, der be¬ 
tingede en mere sikker bestemmelse, og jeg var da selv dommer og havde 
Erik Jensen som meddommer. Stiklerierne mod mig og mit letfærdige 
udsagn skortede det ikke på, så vi gav os god tid til at bestemme fuglene, 
vi standsede ved Ruststrubet Løbehøne, Turnix sylvatica lepurana. Num¬ 
meret, katalog nr. 40, fik Kirsten og Flemmings ærespræmie. 

1970. Atter udstilles den i Frederikssund under katalog nr. 213 som Hot¬ 
tentot Løbehøne, da var det A. Ryder Tønnesen, der som dommer slut¬ 
ter sin kritik med følgende sætning: »Det er ikke Hottentot Løbehøns«. 
De fik Ingrid og Jørgens ærespræmie. 

Pa F.F.F.s månedsmøde oplyste Henriksen, at efter fuglenes omskiftende 
anbringelse i systemet, havde han intet hørt. 

Må jeg dertil sige, 3 udstillingsnumre har givet 4 store præmier. 
Beretningen 1969, oktober, var fejlangivet og er af indsenderen eller kon¬ 
trollanterne aldrig blevet rettet. 

løvrigt har Halvor Carlsen, København 1955, på Landsudstillingen i Kø¬ 
benhavn, under katalog nr. 304, udstillet opdræt, og der kan således hel¬ 
ler ikke være tale om 1. opdræt af T, 5. lepurana. 

Det var så lidt om hjcmmebedømmelsen og dens farer. 

2) Opdrætsordningen. 

Den næste bedømmelsesform er /. opdrætsordningen, som F. F. F. har 
været ene om fra 1. juni 1939 og mange år frem. 

Og vi skal da ikke være sure fordi andre har set værdien af noget, vi har 
startet, og derfor selv taget det ind i sit arbejdsområde som en lokal 1. 
opdrætsordning. 

Ikke et ondt ord om delte. 

Men når så kontrollen er svag, artsbestemmelsen tvivlsom og præmierne 
er blevet til pokaler, så dukker betænkeligheder op, og når en 1 ugleven 
f. eks. efter 13 års målbevist avlsarbejde får en unge på pinden, får en 
lille plakette og en fugleven i nabobyen får en pokal for opdræt af skade¬ 
finker, så er misforholdet åbenbart. 

Når dertil så kommer, at man kan drage rigtigheden af en afgørelse, der 
er 10-15 år gammel og som er prøvet både i Tyskland og England i tvivl 
- uden overhovedet at have kendskab til det enkelte forhold, så kan man 
blive ked af det for fremtidige anerkendelser - protester - rettelser - kor- 

rigeringer - og hvad der ellers kan findes til at skabe kaos med. 

Jeg ved, at det er menneskeligt at fejle, og jeg gør derfor ikke krav på 
ufejlbarlighed, men jeg ved også, at vurderingerne medens vi havde fug¬ 
lene for øje og dygtige fuglevenner i live, er mere værd end tvivlsomt 
skrivebordsvurdering af eksperter, der aldrig har set de pågældende for¬ 
hold. 

Hvilken kontrol har vi da haft? 

2. Fuglevenners rede - udflyvnings og 30 dages leveattester - offentliggø¬ 
relsen - protestmuligheden - gennempløjning af litteratur og korrespon¬ 
dance med udenlandske eksperter. 

Endelig en vis forsigtig tiltro til vore medmennesker, hvoraf vel kun få 
ville nyde at kunne tænke: »Den udmærkelse har jeg snydt mig til«. 
Naturligvis beror vores afgørelse i nogen grad på opdrætterens oplysnin¬ 
ger - men de er da også som regel helt korrekte, og jeg vil indtil videre 
tro, at 1. opdrætsordningen har sin store beiettigelse - navnlig hvis den 
følges op af det jeg vil kalde min kæphest »Generations-opdræt«, for det 
anser jeg for fremtidens fugleholdersvar til alle røsterne om dyre- og na¬ 
turbeskyttelse. 

3) Udstillingerne. 

Og så kommer udstillingerne - og her er for tiden det meste roderi og 
største kaos. 

Der skal bestemmes fugle - tages hensyn til første opdræt - man forven¬ 
ter historie - biotopi og forekomst - næringsmidler og volierer eller bure¬ 
nes egnethed og udstyr - kønsbestemmelse og meget meget mere. 

Jamen, er det da forkert? 

Ja vist er det så, for skal alle disse discipliner tilgodeses, så er den tid, 
der er levnet en dommer, aldeles utilstrækkelig. 

Hvad skal en udstillingsdommer i reglen holde sig fra? 

Han skal ihvertfald ikke: 

1) bestemme sjældnere fugle, det har vi i foreningerne studiekredsene til 
- der har vi litteratur, måle- og farverekvisitter. 

2) tage stilling til 1. opdræt, det har vi i snesevis udvalg landet over, som 
beskæftiger sig med, 

3) historie, biotopi og forekomst, det bør man da henvise til den bunke 
fremragende litteratur på mange sprog og som kan købes eller lånes på 
bibliotekerne. 

Og så, hvad skal en dommer så koncentrere sig om? 

En eksteriør-bedømmelse - og kun den. 

1) Fuglens udseende, a) kondition, b) vitalitet, c) veltrænethed. d) opdræt¬ 
tets størrelse (antal), e) ensartethed, f) størrelse i forhold til opgiven al¬ 
der. g) defekter hos fuglene. 

2) Volieren (buret), a) gemmesteder (tryghed), b) beskyttelse (plastiktag), 
c) uegnede siddemuligheder (giver ændret type og kondition), d) bundlag? 
til særlige fugle (mos - tørvesmuld - strå - sten o.s.v.). 

Der er således nok at se til på de 7 minutter, der er levnet hvert nr., hvis 



154 


vi kan nøjes med det forsvarlige antal numre på 60. 

Skal der være historie og kort med udbredelsesområder, må det blive ud¬ 
stillingskomiteens sag - der findes ingen dommer i hele verden, der i 
hovedet har de eksakte udbredelsesområder, og lave fejl her er værre end 
at undlade at skrive det, og selv om alle kender nogle ~ så ser et tomt 
kort fjollet ud, og der spørges altid: »Hvorfor ikke!« 

4) Studiekredse. 

Ovenfor er lige nævnt Studiekredse, der ganske vist giver lederen et 
enormt »forarbejde«, men gribes det rigtigt an, så hele kredsen aktiveres, 
så er det nok den mest givende form for foreningsaktivitet i dag - og den 
er meget at anbefale. Albrecht-MøUer. 



»Amager Stuekulturs« formand 
JACOB RIBER 
* maj 1922 - + 31. marts 1977 

Det går sandelig ikke altid, som vi havde tænkt og planlagt. 

Vi havde tænkt her i dette blad at skrive noget om en veloplagt Jacob 
Riber, der så og så længe fastholdt tilhørernes opmærksomhed ved nogle 
interessante erfaringer og betragtninger om den fugl, vi sa sjældent hører 
om, Undulaten, og så bliver det til denne nekrolog, en sidste hilsen til en 
god og skattet fugleven. 

Jacob Riber var fra Amager, nærmere betegnet Store Magleby (Hollæn¬ 
derbyen) med alle de store traditioner og arv fra fortiden. 

Det var i Landsbyskolens tid Jacob Riber drøm te sine drømme og satte 
sig sine mål - og efterhånden levede op til dem. 

Selv om jeg har kendt Jacob Riber så at sige altid, så var det nu nok vo¬ 
res fælles hobby, der førte os sammen, han yndede noget drillende at 
hævde, at vi første gang traf sammen på en akvarie-ustilling i Borgernes 
Hus - for Riber var nok først akvarieekspert. Hans fine akvarier og ter¬ 
rarier var tydelige beviser på, at det kendte han tilbunds - men også fug¬ 
lene fik han efterhånden ret megen viden om og gode erfaringei med, 
og det var hele spektret fra småfugle over kanarier og undulater, hvor 
han var ret dygtig, over fasaner, parakitler til papegøjer. 

Mærkeligt han havde kræfter til alt det fritidsarbejde, han levede med, 
orienteringsløb, bogbinding - og så ikke at forglemme den forening, der 
blev hans livsværk, det blad, som han gav så meget af sin lid ved ikke 
alene at redigere det, men sætte det op og renskrive det lige til trykning. 
Ribers indsats som formand i »Amager Stuekultur« kan ikke glemmes, 
han var med altid og overalt på møder, forsamlinger og udflugter, og al¬ 
tid med det smittende humør, som alle faldt for. 

Men ingen, som kendte J. R. nærmere, vil nøjes med at nævne dette, bag 
det lette var der som regel alvorlige og meget værdifulde tanker og hand¬ 
linger, som vi måtte beundre. Han var en god kammerat, en dygtig leder, 
en fremragende hobbymand. 

Og med tanken om og tak for hans fine og ærlige eksempel, bøjer vi ho¬ 
vedet med et 

Æret være hans minde. Albrecht-Møller. 


Til medlemmerne! 

Ind imellem kunne bestyrelsen godt tænke sig at høre lidt mere fra med¬ 
lemmerne ude omkring i landet, enten det nu er positivt eller negativt 
om foreningen eller bladet, hvilke artikler og emner I vil læse om eller 
være fri for. Det kunne jo godt give os lidt vejledning om, hvordan vi 
skulle få det frem, som har interesse for den enkelte eller en gruppe. Der 
må jo også være nogle, som har et eller andet, der kunne komme på tryk 
i »Stuefuglene«, som en beretning eller en oplevelse af den gode eller 
dårlige side af vor levende hobby og naturligvis gerne ledsaget af tegnin¬ 
ger eller billeder. 

Og har 1 nogle gode ideer til bure eller volierer, om indretning for fugle¬ 
ne samt om foderindretninger, der kan lette det daglige arbejde med pas¬ 
ningen af fuglene. Men skulle der også være nogen med en god ide om 
tyverisikring, så vi undgår disse kedelige tilfælde, hvor måske cn eller 
anden »fugleholder« eller »fuglesælger« har været og taget, hvad der pas¬ 
ser vedkommende bedst, for ikke blot tages der nogle fugle, men også 
opdræt ødelægges, evt. kan der også forekomme dødsfald som følge af 
fremmedes besøg i fugleholdet. Disse personer, som tager selv, kan jo 
godt være en, der har været som gæst for at bese dit fuglehold. 

At sikre det med en spænding direkte fra lysnettet, kan jo være farligt, 
og evt. skader kommer ejeren til at betale plus evt. en bøde. Men prøv i 
stedet med en eller anden form for elektronisk udstyr, som det er muligt 
at købe til rimelige penge og som er lovligt at installere. Det kan jo en¬ 
ten være en alarm, som er indendørs og derfor muligt at overraske »gæ¬ 
sten«, eller også en udendørs sirene evt. suppleret med en eller flere spot¬ 
light. Og det kan jo nok betale sig at ofre noget på at holde disse ubudne 
»gæster« borte fra fuglene. Men lad os høre fra dem, der mener at have 
en god ide, for det er jo kedeligt at vi ikke kan have vor hobby i fred for 
evt. spekulanter. 

Jeg har arbejdet lidt med sagen om evt. alarmsystemer og der er faktisk 
mange muligheder på markedet i øjeblikket, nogle firmaer reklamere i 
dagspressen, andre går mere stille med deres produkter, og nogle af dem 
er jeg kommet i kontakt med; angående priser så er de ret så varierende 
fra ca. 650,- kr. til ca. 2800,- kr. for et startudstyr, som alle kan udbygges 
til det uendelige. Preben Liichow Poulsen. 

En opfordring! 

Der er jo mange, som er med i vor forening og dermed mange læsere 
af »Stuefuglene«, men det kunne jo være rart, om der var nogle flere, så 
derfor ville det være godt, om alle læsere af »Stuefuglene« skaffede én 
mere, derved kunne et godt blad blive bedre endnu. 

Kontakt bestyrelsen enten pr. telefon eller brev med navn og adr. på 
evt. interesserede, så ordner vi det fornødne. 

Preben Liichow Poulsen. 


Hvad er der i vejen med 

det kgi. priviligerede postvæsen? 

Der er ikke een eneste uge, hvor der ikke er flere af vore medlemmer, 
som ringer eller skriver, at de ikke har fået et eller flere numre af Stue¬ 
fuglene - og at det ikke hjælper at tale med det lokale postkontor ~ 

Må jeg een gang for alle meddele jer, at I alle har betalt for at få bragt 
»Stuefuglene« til jeres adresse og du betaler postvæsenet for at trykke 
din adresse på bladet til dig - så ansvaret er helt postvæsenets. 

Husk det! Albrecht-Møller. 

NU HASTER DET - - 

Hvis De mangler ældre årgange eller enkelte numre af »Stuefuglene«, 
så er det på høje tid. 

Vi sælger hele årgange a kr. 35,- og enkelte numre a kr. 5,-. 

Alt -I- porto - men kun sålænge oplaget strækker til, og mange er alle¬ 
rede udsolgt. 

Albrecht-Møller, Chr. Koids Allé I, 2770 Kastrup. 


Kan man 100 % være sikker på, at et opdræt, som er betegnet som l.ste 
dansk eller verdensopdræt er rigtigt? T. V. i V. 

Nej, det kan man ikke; vi har alle, der har siddet og arbejdet med disse 
ting og »Honi soit qui mal y pense«, flere gange erfaret, at en fugl, vi 
har belønnet, et eller andet sted tidligere har ynglet. 

Men jeg har heller ikke lovet mere end oplysninger om opdræt vi har 
kendskab til - og udtømmende kan en sådan bog aldrig blive, de æg, som 
klækker i dag, kan aldrig være med. A,-M. 

Er det rigtigt, at man har haft Kinesiske Dværgvagtler til at yngle i den 
frie natur her i landet? N. S. i B 

En egentlig udsætning af Dværgvagtler har jeg ikke hørt om - men jeg 
har ofte set Dværgvagtlen yngle i store volierer, der næsten har været 
som i det frie - og kunne vagtlerne beskyttes mod katte, så tvivler jeg 
ikke på, at det kunne lykkes. 

Derimod har der for en del år siden været udsat et større antal Virginske 
Træ vagtler, beregnet som jagtobjekt - men det mislykkedes totalt, 2 år 
efter var der ikke en eneste tilbage - det var ikke vore kuldegrader, for 
de er lige så høje i Californien, men vores fugtige klima og »sjap«, de 
ikke kunne stå for. 

Når denne »Bob-white« ikke er blevet langt mere populær, så er det nok 
kun størrelsen, der har afholdt fugleholdere fra at arbejde med den, og 
det er synd, for den er i virkeligheden en dejlig fugl, der meget varmt 
kan anbefales. A,-M. 

Jeg har en redefuld unger af Spurvepapegøjer. Den ældste unge er helt i 
orden - men de øvrige er oversået med små gule udvækster eller osteag- 
tige knuder, som hirsekærner. Hvad kan det være? .V. N. i R. 

Det tør jeg ikke uden at have set fuglene udtale mig om - det kan være 
noget kedeligt skidt, du har rodet dig til. Har du hønsefugle eller duer 
sammen med fuglene er der måske en forklaring - men tal med en dyr¬ 
læge, og dør en af ungerne, send den da straks til Landbohøjskolen, Bii- 
lowsvej, København F. A.-M. 

Jeg har en blå Amazone, som har været min bedstemors og hun blev 92 
år 1968, så den er nok over 100 år, hvor gammel kan en papegøje blive? 

V, J. i R. 

Der er flere løse ender i Deres beretning - men det er De ikke alene om. 
Deres bedstemor var altså født 1872, og hvis papegøjen skulle være over 
100 år, skulle hun have fået den i dåbsgave, og det kan vi nok se bort 
fra. Hvis vi forudsætter Deres mor er født 1892 - og De ca. 1912, er der 
kun 65 år tilbage at gætte på, De kan næppe huske så langt tilbage. 

Mon ikke vi ihvertfald skal halvere Deres antagelse - så nærmer vi os de 
40-50 år, der nok er højden for en Amazones levetid. A.-M. 

Hvorlænge ruger Vagtler? 

Det var dog et uhyggeligt abstrakt spørgsmål. 

Topvagtler (Lophortyx) - 21-23 dage. 

Virginsk Trævagtel, Bob White (Colinus) - 22-23 dage. 

Europæisk Vagtel (Coturnix) - 18-21 dage. 

Madrasvagtel (Perdicula) - 21 dage. 

Kin. Dværg vagtel (Excalfactoria) - 15-16 dage. 

Men der er Vagtler, som ruger op til 26 dage - og så er det afhængig af 
varme, forstyrrelser og flere andre forhold. A.-M. 

Kan vi ikke få lidt om den Brunryggede Gulspurv? Th, W. i M. 

Jo, nu hedder den altså Guldspurv med d, den hedder Auripasser = au- 
rum = guld; og passer = spurv. 

Jeg har lige skrevet om den og håber den er med i dette nummer af 
Stuefuglene. A.-M. 

Jeg har nogle kuld unger af Grå Jaco, tør jeg vove at sætte dem sam¬ 
men med forældrene - de har jo gået sammen før? N. N. på L. 

Jeg vil bestemt fraråde det eksperiment, det er alt for farligt når de har 
været fra hinanden. 

Grå Jaco må man næppe betegne som en godmodig fugl, og slet ikke da 
i yngletiden. A.-M. 

Kan man sælge vagtelhaner? B, H. i K, 

Det kan jeg ikke svare på, jeg plejer at forære overskydende haner væk, 
når jeg har nogen - som regel er der ikke nogen stor pris på dem 

A.-M. 

Er fugle farveblinde? T. F. i N, 

Nej, det er de sandelig ikke, ofte er farverne meget værdifuld insitation 
under parringen. 

Hvis man f, eks. har en 3 Rødkælk og sætter den sammen med en Have- 
sanger 5, sker der intet, men maler man den forreste del af halsen rust¬ 
rød, bliver den omgående dræbt. Det er et gammelt forsøg, som netop 
er foretaget for at bevise, at fuglene kan skelne farverne. A.-M, 


Der er ferie i juni og Juii måneder 

derfor ingen møder 

»Stuefuglene« udkommer ikke i juni 

og juli 

Næste nummer i august 


Landsforeningen 

FORENINGEN FOR FUGLEVENNER 

Stiftet 1922 
POSTGIRO 3 00 13 85 

Formand: J. L. Albrecht-Møller, Christen Koids allé 1, 2770 Kastrup, 
Telefon (01) 5003 78. 

Kasserer: J. Ulriksfeldt, Beatevej 23, 2500 Valby. Telefon (01) 17 77 43. 
Best.mdl.: Preben Liichow-Poulsen, Vårvej 3, 2770 Kastrup, (01) 512615 
Sekretær: Erik Agerlin, Rotterdam allé 21, 2791 Dragør, (01) 53 63 31. 
Bisidder: Finn Ebert, Nørrekær 94 G 16, 2610 Rødovre, tlf. (01) 75 13 45. 

NÆSTE MØDE tirsdag den 10. maj kl 20,00 i Set. Andreasordenens 
Selskabslokaler, Frederiksberg allé 11. 

Finn Nauta-Ridderstrøm er den aften vores foredragsholder og vil vise 
lysbilleder og fortælle lidt om genbrug og fremstilling af rekvisitter til 
vores fuglehold. Os der kender Nauta-Ridderstrøm ved det bliver en in¬ 
teressant aften, så tag venner og bekendte med, så vi kan få en rigtig 
hyggelig fugleaften ud af det. 


Medlemsmødet den 12. april blev indledt af Preben Liichow-Poulsen, som 
på sin stille og rolige måde holdt en pæn mindetale over »Amager Stue- 
kultur«s formand Jacob Riber, som døde den 31. marts. 

Preben Liichow-Poulsen talte om Jacob Riber’s tid som formand og det 
han havde betydet for Amager Stuekulturforening, hvorefter vi alle rej¬ 
ste os og sendte Riber et ære være hans minde. 

Derefter gav P. L.-P. ordet til vores formand Albrecht-Møller, som var 
aftenens foredragsholder, og der var noget at lytte til, for når A.-M. for¬ 
tæller, så kommer vi vidt omkring. 

Vi startede i København, hvor vi så nogle dejlige billeder af byen fra 
omkring 1930, og kom helt til Australien, hvor vi levende fik fortalt 
hvordan de australske fugle lever, og på billederne der fulgte, så vi de 
naturlige omgivelser. A.-M. sluttede med at vise en hel del billeder af 
håndkolorerede fugle 

Under kaffen kom der en livlig snak igang, og vi hørte Umberto og Al¬ 
brecht-Møller udveksle gamle minder under mottoet »kan du huske«. 
Det var helt igennem en dejlig aften. Erik Agerlin. 


SILKEBORG FUGLEFORENING 

Generalforsamling afholdtes torsdag d. 3. marts og på et bestyrelsesmøde 
konstitueret sig således: 

Formand: Ib Madsen, Givskovvej 25, 7430 Ikast. 

Næstf., sekretær: R. Hvam, Moselund, 7442 Engesvang. 

Kasserer: B. Thor, Lemming skole. Lemming. 

Bestm., Kontaktm.: L. Skipper, Ørnsøvej 14, 8600 Silkeborg. 

Bestm.: H. .Sørensen, Ejstrupholm. 

Bestm.: S. Å. Juul Nielsen, 7430 Ikast. 

Bestm.: Eli Holm, Rosenborgbakken 20, Virklund, 8600 Silkeborg. 

Næste møde 4. maj og 10. juni i Medborgerhuset, Skoletorvet. 

L. Skipper. 


KOLDING FUGLEFORENING 

har afholdt generalforsamling tirsdag den 8. marts 77 og bestyrelsen kom 
til at bestå af: 

Formand: Bent Pedersen, (05) 52 41 04. 

Kasserer: Harry B. Jepsen, (05) 52 32 99. 

Næstformand: Niels Johansen, (05) 52 59 12. 

Sekretær: Børge Møller, (05) 53 11 94. 


161 


Bestyrelsesmedlem: Bjarne Mikkelsen, (05) 53 29 16. 

Bestyrelsesmedlem: Børge Johansen, (05) 53 50 78. 

Bestyrelsesmedlem: Frank Møller, (05) 53 11 94. 

Sekr. B. Møller. 


VARDE OG OMEGNS FUGLEFORENING 

Formand: Robert Ibsen, Å\angen 9, 6800 Varde. 

Sekretær: Leif Andersen, Engdraget 2, 1. th., 6800 Varde. 

SAMARBEJDET MELLEM DANSKE FUGLEVENNER 

MØDELISTE for maj måned 1977: 

2. Sydsjællands Fugle forening, møde, Hollænderhaven, Vordingborg, 
mandag kl. 19,00. 

3. Assens og Omegns Stuekulturforening, møde, Assenshallen, Bryggeri- 
vej, tirsdag kl. 19,30. 

3. Silkeborg Stuekulturforening, møde, Medborgerhuset, Skoletorvet, 
tirsdag kl. 19,30. 

3. Helsingør Fuglevenner, tur til Zoologisk Have, tirsdag, afgang kl. 18. 

5. Silkeborg Fugle forening, møde. Medborgerhuset, Skoletorvet, torsdag 
kl. 19,30. 

9. Vestegnens Fugle forening, møde, Nygårdskirkens mødelokaler, Nørre- 
kær 71, mandag kl. 20,00. 

9. Vestsjællands Fugleforening, møde, Nørrevangsskolen, Slagelse man¬ 
dag kl. 19,00. 

9. Stuekulturforeningen af 1960 Frederikssund, møde, Ungdomshuset, 
Kocksvej, mandag kl. 19,30. 

10. Frederikshavn Fugle forening, møde, Becks Hotel, tirsdag kl. 20,00. 

10. Foreningen for Fuglevenner, møde. Set. Andreasordenens Selskabslo¬ 
kaler, Frederiksberg allé 11, tirsdag kl. 20,00. 

10. Stuekulturer for Nakskov og Omegn, møde. Forsamlingsbygningens 
store sal, tirsdag kl. 19,30. 

10. Alborg Fugle forening, møde, Møllegården, tirsdag kl. 19,30. 

11. Selskabet for Stuekulturer i Danmark, møde, Vanløse Forsamlingshus 
onsdag kl. 19,30. 

11. Viborg og Omegns Fuglevenner, møde, Viborghallen, onsdag kl, 19,30 

12. Holbæk og Omegns Fugle forening, møde. Hotel Strandparken, tors¬ 
dag kl. 19,30. 

12. Roskilde og Omegns Fugle forening, møde, Ungdommens Hus, Park¬ 
vej 5, torsdag kl. 19,30. 

12. Fuglevenner i Arhus, møde. Kongreshuset, Amaliegade, torsdag 19,30 

12. Stuekulturs Fuglevenner, møde, Klingseyvej 9, Vanløse, torsdag kl. 20 

14. Stuekulturforeningen af 1960 Frederikssund, Nattergaletur, lørdag. 

15. Undulatklubben Danmark, forårsmøde hos Birger Jensen, Rue 25, 
Rudkøbing, søndag kl. 13,30. 

16. Københavns Fugle forening, oplysning om tid og sted hos formanden 
(01) 58 21 68. 

16. Sydsjællands Fugle forening, møde, Hollænderhaven, Vordingborg, 
mandag kl. 19,00. 

17. Søborg Stuekultur, møde. Egegårdsskolen, Ræveholmen 1, tirsdag 
kl. 20,00. 

18. Fåborg Fugle forening, møde. Ungdomshjemmet, Grønnegade, onsdag 
kl. 19,30. 

19. Svendborg og Omegns Fuglevenner, møde. Hotel Royal, Banepladsen, 
torsdag kl. 19,30. 

23. Dansk Agapornis Klub, møde, Nygårdskirkens Mødelokaler, Nørrekær 
71, mandag kl. 20,00. 

23. Stuekulturforeningen af 1960 Frederikssund, Ungdomshuset, Kocksvej 
mandag kl. 19,30. 

★ Meddelelser til juni-nummeret om planlagte møder og fastlagte udstil¬ 
linger skal være Samarbejders sekretær Verner Jespersen, Ellevænget 2, 
Virk I und, 8600 Silkeborg i hænde senest den 7. maj d. å. 

Planlagte ture til Walsrode Fuglepark 1977: 

6.-7. maj: Viborg og Omegns Fuglevenner, nærmere oplysninger hos for¬ 
manden, tif. (06) 62 75 87. 

6.-8. maj: Foreningen for Fuglevenner, henvendelse hos Erik Agerlin, 
Rotterdam allé 21, 2791 Dragør. (01) 53 63 31. 

6. -8. maj: Stuekultur Køge, henvendelse hos Viggo Rasmussen, Nørregade 
73, Køge, tlf. nr. (03) 65 10 55. 

7. -8. maj: Odense, henvendelse hos Sv. Friis, Hedelandsvej 4, 5260 Hjal- 
lese, tlf. nr. (09) 13 37 74. 

14. maj: Stuekultur for Vejle og Omegn, henvendelse Peder Søndergaard, 
Strandvejen 146, Bredballe, (05) 81 50 37. 

19.-22. maj: Stuekulturforeningen af 1960, Frederikssund, henvendelse 
hos Stanley Thomsen, Byvej 53, 3600 Frederikssund, Postgiro 2 17 81 68 

FASTLAGTE UDSTILLINGER 1977: 

Oktober: 

21. -23. De samarbejdende Sønderjydske Fugle foreninger. 

22. -23. Fuglevennerne i Århus, Hotel Gjellerup. 

21.-23. Silkeborg Fugle forening. Sejs Hedekro. 

29.-30. Herning Fugleforening og Jysk-Fynsk Kanarieklub. Herninghal- 
len. Bredgade, Herning. 

28.-30. Roskilde og Omegns Fugleforening, Ungdommens Hus, Parkvej 
6, Roskilde. 

November: 

5.- 6. Viborg og Omegns Fuglevenner, Sdr. Bydels Forsamlingshus, 
Lyngvej, Viborg. 

4.- 6. Silkeborg Stuekulturs 35 års jubilæumsudstilling. Medborgerhuset 
Skoletorvet, Silkeborg. 

12.-13. Nordjysk Fugle udstilling, Skalborggårdhallen, Ålborg. 

MEDLEMMERS KØB, SALG OG BYTTE 


Sælfies: 1 gra jacopapegøje, 4 år, med bur, ikke håndtam, men meget ta¬ 
lende. Bur 1. 76, h. 73, b. 39 cm. Pris 1900 kr. 

Tlf. (02) 65 II 85. 

Sælges: 1,1 grå jacopapegøjer med bur 2500 kr. 

Poul Jensen, (03) 61 00 08 efter kl. 16. 

Sælges: 1,0 Blå Rosella 76, 1,1 Patagonisk Parakit 74, 1,1 Pennant 73 
(rød art). 

Eigil Mehr, Jægerspris. (03) 33 01 07. 

Dværgskade finker sælges. 

Curt af Enehjelm, Grønsundsvej 191, Sdr. Kirkeby, 4800 Nykøbing Fl. 
Tlf. (03) 84 82 69. 

Sælges: 3,0 Elegant, pæne fugle i fuld glans fra maj 76. 

Kofoed, Langgade 31, 4780 Stege, tlf. (03) 81 14 22, bedst kl. 18. 

Sælges: 2,2 Bjerglori, 0,4 Sangparakitter. 

H. Teilmann, Baungårdsvej 14, Vejen, tlf. 36 19 78 efter kl. 16. 

Sælges: 0,1 Blåstreget Lori (Eos reticulala), en grå Jaco, eget opdræt 76. 
Erik Larsen, Slettevej 4, Topshøj, 4180 Sorø, tlf. (03) 63 39 21. 

Sælges: 2,2 engelske undulater, 2,2 almindelige undulater, 0,1 elegant, 1,1 
lyse kanarier, undulatredeunger evt. m. bur. 

Evt. bytte med: 1,0 bourks, 1,0 elegant, 0,1 hvid nymfe. 

Tlf. (01) 78 41 89. 

Købes: 1,0 Hvidstrubet Klerkefinke, 1,0 d’Orbignys Klerkefinke, 0,1 Sort- 
kappet Klerkefinke, eventuelt andre Klerkefinker. 

Ib Sandberg Nielsen, Håndværkervænget 10, 2670 Greve Strand, telefon 
(02) 90 09 12. 

Sælges: 2 stk. pragtrosella 1976, samlet kr. 500. Fuglene sendes ikke. 

F. Nielsen, Hasselhaven 35, 2600 Glostrup, tlf. efter kl. 18,30 (02) 451740 

Sælges: 1,1 Turkis, 1,3 Bourksparakitter. 

John Andersen, Ruslenborgvej 10B, 2800 Kgs. Lyngby, tlf. (02) 87 50 12. 

Sælges: 0,1 Springparakit 75, 0,3 Turkisparakit eller byttes med 1,1 Splen¬ 
did. 

Aage Christensen, No pr. 6950 Ringkøbing, tlf. (07) 33 00 08. 

Sælges: 2,1 blå rosclla, 1,1 grå jaco, 1,1 gulslreget lori, 1,1 obiensis lori, 
1 rødpandet amazone. 

Ev(, byttes med 1,1 adelaide eller 1,1 rock-peblar. 

M. Nielsen, Vardevej 26, Vejle, tlf. (05) 82 46 20. 

Sælges: 1,0 Blå Rosella 3 år, 1,1 Turkis fra 76, 2,0 Stor Textorvæver. 
Købes: 1,0 Kapdue, 1,0 Brun Spurv, 0,1 Sortnakket Cubafinke. 

Carl Ove Bangsgaard, Vasevej 16, 6950 Ringkøbing, tlf. (07) 32 01 64. 

Sælges: 1,0 Rødhovedet Dværgpapegøje, 1,0 rødnæbbet Bæltefinke, spids¬ 
halet, kan byttes med 0,1, 1,3 Sangparakitter. 

Købes: 1,1 Mågefinker. 

E, Søgaard Madsen, Hillerødvej 127, 3300 Frederiksværk, tlf. (03) 349367 
bedst efter kl. 18. 

Sælges: 0,9 Splendid, 6,0 1 urkis, 4,4 Bourks, 5,5 Elegant. 

Kaj Jensen, Nordenbro Bageri, 5932 Humble, Langeland, tlf. (09) 56 10 21 

Sælges: 1,0 blå intensiv ino/arv., 1,0 gulagat opal intensiv, 1,0 gulagat 
opal skimmel, 1,0 gulisabel skimmel pastelfarv., 1,0 sølvisabel pastel, 1,0 
Border Fancy. 

Erik Brandstrup, Bystævnevej 59, 5200 Odense V., (09) 16 77 32. 

Købes: 0,1 rock peplar, LO Stanley, 0,1 springparakit. 

Sælges eller byttes med ovennævnte: 0,1 prinsesse 3 årig, 1,1 hvide nym¬ 
fer, 1,1 turkis, 1,1 elegant, 2,1 pennant, grøn art, 2 år. 

Tlf. (01) 50 18 93. 

Følgende fugle haves på lager: 

Ceder silkehale, lazulifinke, indigofinke, pavefinke, grå kardinal, brille- 
musefugle, alfeastrild, hvide nymfW, skægparakit hunner, senegalduer, 
sølv- og alm. diamantduer. 

A vi fauna Fuglehandel, Tøndervej 30, 6340 Kruså, tlf. (04) 67 21 18. 


Hønse-, kyllinge-, 
kanin- og duefoder 
brevduefoder 


Tørvestrøelse 

Kunstgødning 

Plænegræs 

Brændsel 


Ring til 

(01) 1712 39 


FUGLEFRØ 


Valby Foderstofforretning 

Valby Langgade 219A Giro 25707 



Stort udvalg i velakklimatiserede fugle 
fra vore frilufts- og indendørs volierer. 

Mange sjældenheder på lager, 

specielt indenfor astrilder og finkefugle. 

Alsidigt udvalg i frøblandinger og kraftfoder. 

Altid levende melorme og dybfrosne myreæg. 

Vi sender overalt i Danmark. 

Gunnar Jensens Tropehandel 

Dronningensgade 30 - 5000 Odense • TIf. (09) 13 9464 

Ikke billigere * men bedre. 


VALBY 



DYREHANDEL 

Stort udvalg i 

TROPEFUGLE 

PARAKITTER 

PAPEGØJER 


Egen import, derfor det største udvalg til laveste 
priser. Forlang prisliste. 


Valby Langgade 26 - 2500 Valby 
TIf. (01) 469339 





Læg mærke 
tU os — 

og vor 
ny adresse 


UMBERTOS FUGLEHUS (Tåstrup Dyrehandel) 
Køgevej 55 - 2630 Tåstrup (lige overfor kirken) - Tlf. (02) 99 86 68 


Pimktsvejset volierenet 

1 m brede ruller a 30,5 m. 
masker, tråd nr. 18. 
kr. 335,00 

Ved køb af 3 ruller 5% 

Ved køb af 5 ruller 10% 

Alle priser er excl. moms. 
Levering pr. efterkrav. - Rekvirer 


Volierer 1 samlesæt 

Galvaniserede 10 mm rundjems- 
rammer påsat punktsvejset net 
med masker: 

Siderammer 97,5x180 cm kr. 52,00 
Lågerammer 97,5x180 cm kr. 88,00 
Tagrammer 97,5x195 cm kr. 53,00 
Tagraimner 97,5 x 97,5 cm kr. 28,00 
brochure med monteringsvejledning 


DANSK TRADVAREINDUSTRI 


Bred - 5492 Vissenbjerg - Tlf. (09) 471004 


Amager 

Amager 
Landevej 271 

ALT I 
FUGLEFRØ 
KORN OG 
FODERSTOFFER 





m 01 500365 

ALT I 

KUNSTGØDNING 
SPAGNUM 
TIL HAVEN 


Bladudv. Ansvarsh. red. : Albrecht-Møller, Christen Koids Alle 1, Kastrup 

^ Brug 

lANGHOUT’S 
PRODUKTER Æ 

for dine fugles ^ | 
velvære, og 
få sunde levedygtige 
unger. 


Langhout's "PARKRA" Opmødninga* og 
og kraftfoder til alle slags givsparakitter, 
australske parakittar og dverøsapegøjør. 
Fodering med PARKRA foretages hele 
året, øges i yngletiden. 

Langhout't "SUCCES" Opmadninga- og 
kraftfoder til kanarier, tropiske fugle og 
alle andre kornsdende fugle. Fodring 
med SUCCES foretages hefe året og 
øges i yngletiden. 

Langhout't "ROOD FACTORING" Farve 
opmadningsfodar til kanarier, tropilke og 
europæiske fugle, ROOD FACTORING 
giver fuglene en stærkt fremhævet farve¬ 
pragt. Fodring med ROOD FACTORING 
foretages hele året. 

ROOD FACTORING indeholder ingen 
kunststoffer. 


Lenghout's 

^ "KWARFA" 

Opmadnings- og kraftfoder til 
alle slags vagtler og fasaner. KWARFA 
blandes med lidt vand før fodringen. 


Langhout't "UNIVERSEEL" Hovedfoder 
med insekter til alle slags insektædende 
fugle, kinesiske nattergale, schamadrosler, 
australske og europæiske volierefugle. 
Uforligneligt til opdræt af australske 
pragtfinker, amad i ner, blåf aa ner, små- 
finker og alte slags sangfugle. 

Unghout's "HVEDEKIM" Vitamin E 
produkt til alle frø- og insektædende 
fugle. Fodring med HVEDE KIM 
foretages for at unc^ ubefrugtede æg. 
HVEDE KIM kan blandes med alte 
andre Langhout produkter. 

Ingen af LANGHOUT'S PRODUKTER 
indeholder andet end rene naturprodukter. 

ELDORADO 

industri Nord 
6100 Haderslev 
Telf. 04-520888 

Vi henviser til nærmeste forhandler. 


Unghout's "RIVOL ÆGGEFODER" 
Opmadningsfodar til alle slags kanarier, 
tropiske- og europæiske fugle. Fodrir^ 
med RIVOL ÆGGEFODER påb^yn- 
des CB. 3-4 uger før yngletiden. 


Langhout's "VIRMIGRIT" Sammensat 
af udvalgte vitaminer, mineraler, rene 
østersskaller, mavekisel, kalk, norit og 
søtangpulver, giver fuglene en bedre 
fordøjelse og en skinnende fjerpragt 


importør 


\ 


(f 


Tryk: Aage Poulsen, 4050 Skibby 













